Osiyo o‘yinlari: Ruslan Qurbonov kumush medalni qo‘lga kiritdi

Indoneziyaning Jakarta va Palembang shaharlarida Osiyo o‘yinlari davom etmoqda. O‘zbekistonlik yengil atletikachi Ruslan Qurbonov uchxatlab sakrash mashqlarida Osiyo o‘yinlarining kumush medalini qo‘lga kiritdi.
Uchxatlab sakrash mashqlarining final bosqichida 16,62 m natija ko‘rsatgan Ruslan Qurbonov kumush medalga sazovor bo‘ldi.
MOQ matbuot xizmatining xabar berishicha, O‘zbekiston terma jamoasi sportchisi ilk marotaba Osiyo o‘yinlarida erkaklar o‘rtasida uchxatlab sakrash bo‘yicha kumush medalni qo‘lga kiritdi.